ਇਓਨ ਵੁੱਡ ਗਿਬਜ
ਇਓਨ ਐਲਵੇਦਾ ਵੁੱਡ ਗਿਬਜ (  1871 - ਜੂਨ 1923) ਇੱਕ ਅਮਰੀਕੀ ਸਿੱਖਿਅਕ, ਪੱਤਰਕਾਰ ਅਤੇ ਕਲੱਬਵੁਮੈਨ ਸੀ। ਉਸਨੇ 1912 ਤੋਂ 1914 ਤੱਕ ਨੈਸ਼ਨਲ ਐਸੋਸੀਏਸ਼ਨ ਆਫ ਕਲਰਡ ਵੂਮੈਨ ਦੀ ਉਪ-ਪ੍ਰਧਾਨ ਵਜੋਂ ਸੇਵਾ ਨਿਭਾਈ ਸੀ।

ਮੁੱਢਲਾ ਜੀਵਨ 
ਇਓਨ ਐਲਵੇਦਾ ਵੁੱਡ ਦਾ ਜਨਮ ਬਰਲਿੰਗਟਨ, ਨਿਊ ਜਰਸੀ ਵਿੱਚ ਹੋਇਆ ਸੀ, ਜੋ ਜੋਰਜ ਵੁੱਡ ਅਤੇ ਏਮਾ ਸਿਮੰਸ ਵੁੱਡ ਦੀ ਧੀ ਸੀ। ਉਸਨੇ ਐਟਲਾਂਟਿਕ ਸਿਟੀ ਦੇ ਹਾਈ ਸਕੂਲ ਵਿੱਚ ਪੜ੍ਹਾਈ ਕੀਤੀ। ਉਸ ਦੇ ਅੰਕਲ ਵਿਲੀਅਮ ਜੇ. ਸਿਮੰਸ ਕੈਂਟਕੀ ਨੌਰਮਲ ਐਂਡ ਥਿਓਲੋਜੀਕਲ ਇੰਸਟੀਚਿਊਟ ਦੇ ਪ੍ਰਧਾਨ ਸਨ, ਇਸ ਲਈ ਉਸਨੇ ਉਸ ਸਕੂਲ ਵਿੱਚ ਪੜ੍ਹਾਈ ਕੀਤੀ ਅਤੇ ਇੱਕ ਅਧਿਆਪਕ ਵਜੋਂ ਸਿਖਲਾਈ ਪ੍ਰਾਪਤ ਕੀਤੀ, ਉਸ ਨੇ 1888 ਵਿੱਚ ਆਪਣੀ ਡਿਗਰੀ ਹਾਸਲ ਕੀਤੀ।

ਕਰੀਅਰ 
ਵੁੱਡ ਕੈਂਟਕੀ ਨੌਰਮਲ ਅਤੇ ਥਿਓਲੋਜੀਕਲ ਇੰਸਟੀਚਿਊਟ ਵਿੱਚ ਇੱਕ ਇੰਸਟ੍ਰਕਟਰ ਸੀ ਜਦੋਂ ਕਿ ਉਹ ਉਸ ਸਮੇਂ ਅਜੇ ਅੱਲ੍ਹੜ ਉਮਰ ਦੀ ਵਿਦਿਆਰਥੀ ਸੀ। ਉਸਨੇ ਸੁਤੰਤਰ ਲੇਖ ਲਿਖੇ ਅਤੇ ਉਹ 1888 ਤੋਂ 1891 ਤੱਕ ਉਸਦੇ ਅੰਕਲ ਦੁਆਰਾ ਚਲਾਏ ਜਾਂਦੇ ਬਪਤਿਸਤ ਔਰਤਾਂ ਦੇ ਰਸਾਲੇ 'ਅਵਰ ਵੂਮੈਨ ਐਂਡ ਚਿਲਡਰਨ' ਦੇ ਸੰਪਾਦਕੀ ਸਟਾਫ ਵਿੱਚ ਸੀ। ਇੱਕ ਸਮਕਾਲੀ ਲੇਖਕ ਨੇ ਟਿੱਪਣੀ ਕੀਤੀ ਸੀ, ਕਿ "ਪਹਿਲਾਂ, ਲਿਖਣ ਦੀ ਮਾਨਤਾ ਪ੍ਰਾਪਤ ਬੌਧਿਕ ਯੋਗਤਾ ਦੇ ਨਜ਼ਰੀਏ ਤੋਂ; ਦੂਜਾ ਉਤਸ਼ਾਹੀ ਸਿੱਖਿਅਕ ਅਤੇ ਨਸਲ ਦੇ ਵਕੀਲ ਵਜੋਂ "ਮਿਸ ਇਓਨ ਈ. ਵੁੱਡ ਅੱਜ ਸਾਡੀਆਂ ਔਰਤਾਂ ਵਿਚੋਂ ਸਭ ਤੋਂ ਅੱਗੇ ਹੈ।"

ਵਿਆਹ ਤੋਂ ਬਾਅਦ ਗਿਬਜ ਮਿਨੀਆਪੋਲਿਸ ਵਿੱਚ ਸਾਹਿਤਕ ਅਤੇ ਸੰਗੀਤ ਕਲੱਬ ਅਡਾ ਸਵੀਟ ਪਾਇਨੀਅਰ ਕਲੱਬ ਵਿੱਚ ਸਰਗਰਮ ਰਹੀ। 1905 ਵਿੱਚ ਉਸ ਨੇ ਮਿਨੀਸੋਟਾ ਸਟੇਟ ਫੈਡਰੇਸ਼ਨ ਆਫ ਅਫ਼ਰੋ-ਅਮਰੀਕਨ ਮਹਿਲਾ ਕਲੱਬਾਂ ਦੀ ਪਹਿਲੀ ਪ੍ਰਧਾਨ ਵਜੋਂ ਸੇਵਾ ਨਿਭਾਈ, ਜਦੋਂ ਕਿ ਬਲੈਕ ਔਰਤਾਂ ਦੇ ਸਮੂਹਾਂ ਦੇ ਮੌਜੂਦਾ ਮਿਨੇਸੋਟਾ ਫੈਡਰੇਸ਼ਨ ਆਫ ਵੂਮੈਨ ਕਲੱਬਾਂ ਵਿੱਚ ਮੈਂਬਰਸ਼ਿਪ ਤੋਂ ਇਨਕਾਰ ਕਰ ਦਿੱਤਾ ਗਿਆ ਸੀ। 1912 ਤੋਂ 1914 ਤੱਕ ਉਹ ਨੈਸ਼ਨਲ ਐਸੋਸੀਏਸ਼ਨ ਆਫ ਕਲਰਡ ਵੂਮੈਨ ਦੀ ਉਪ-ਪ੍ਰਧਾਨ ਰਹੀ। ਉਸਨੇ ਇੱਕ ਲੇਖ ਲਿਖਿਆ, "ਵੂਮੈਨਜ਼ ਪਾਰਟ ਇਨ ਦ ਅਪਲਿਫਟ ਆਫ ਦ ਨੀਗਰੋ ਰੇਸ" (1907), ਜੋ ਕਿ ਰਾਸ਼ਟਰੀ ਪੱਧਰ 'ਤੇ ਪ੍ਰਕਾਸ਼ਤ ਹੋਇਆ ਸੀ ਅਤੇ ਇਹ ਲੇਖ ਬਾਅਦ ਵਿੱਚ ਵੀ ਦੁਬਾਰਾ ਛਾਪਿਆ ਜਾਂਦਾ ਰਿਹਾ ਹੈ।

ਨਿੱਜੀ ਜ਼ਿੰਦਗੀ 
ਵੁੱਡ ਨੇ 1890 ਵਿੱਚ ਰੈਸਟੋਰੈਂਟ ਮਾਲਕ ਜੈਸਪਰ ਗਿਬਜ ਨਾਲ ਵਿਆਹ ਕਰਵਾ ਲਿਆ ਸੀ। ਉਨ੍ਹਾਂ ਦੇ ਪੰਜ ਪੁੱਤਰ ਸਨ: ਜੈਸਪਰ, ਹੀਰਾਮ, ਮੌਰਿਸ, ਮਾਰਕ ਅਤੇ ਵੈਂਡਲ। ਉਹ ਮਿਨੀਆਪੋਲਿਸ ਵਿੱਚ ਰਹੇ। ਵੁੱਡ ਦੀ 1923 ਵਿੱਚ ਮੌਤ ਹੋ ਗਈ ਸੀ।

ਹਵਾਲੇ 

ਅਮਰੀਕੀ ਲੇਖਕ